94. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ   ΤΑΞΗΣ Αριθ.7011/11/5 της 30 Σεπτ./23 Οκτ. 1987  (ΦΕΚ Β΄ 560)  Καθορισμός σφραγίδων των Επιθεωρήσεων Αστυνομίας και των υπευθύνων για τη φύλαξή τους.   95. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ   ΤΑΞΗΣ  Αριθ.7001/4/8 της 6/26 Οκτ. 1987  (ΦΕΚ Β΄ 562)  Ίδρυση Αστυνομικής Υπηρεσίας Δίωξης Ζωοκλοπής.  (Αντί για τη σελ. 16,575) Σελ. 16,575(α) Τεύχος 1171-Σελ. 43 Υπουργείο Δημόσιας Τάξης (Οργανικές Διατάξεις) 4.Α.α.92-95   158  96. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ   ΤΑΞΗΣ  Αριθ.7001/2/225 της 30 Σεπτ./26 Οκτ. 1987  (ΦΕΚ Β΄ 562)  (Διόρθ. Σφαλμ. στο ΦΕΚ Β΄ 709/10 Δεκ. 1987) Εσωτερική διάρθρωση και λειτουργία της Υποδιεύθυνσης Δίωξης Ναρκωτικών της Διεύθυνσης Ασφάλειας Αττικής. Έχοντας υπόψη τις διατάξεις: 1.Του άρθρ. 11 παρ. 2 του Νόμ. 1481/1984 (ΦΕΚ Α΄-152) «Οργανισμός Υπουργείου Δημόσιας Τάξης και άλλες διατάξεις», όπως αυτό αντικαταστάθηκε με το άρθρ. 1 του Νόμ. 1590/1986 (ΦΕΚ Α΄-49) «Τροποποίηση διατάξεων του Νόμ. 1481/1984». 2.Του Π.Δ.137/1986 (ΦΕΚ Α΄-151) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης». 3.Του άρθρ. 80 παρ. 3 του Π.Δ. 582/1984 (ΦΕΚ Α΄-208) «Σύσταση, οργάνωση και λειτουργία των κεντρικών και περιφερειακών υπηρεσιών του Υπουργείου Δημόσιας Τάξης». 4.Του άρθρ. 8 παρ. 5 του Π.Δ. 95/1987 (ΦΕΚ Α΄- 56) «Αναδιάρθρωση, σύσταση, οργάνωση και λειτουργία υπηρεσιών της Γενικής Αστυνομικής Διεύθυνσης Αττικής και άλλες διατάξεις», αποφασίζουμε:  Σελ. 16,576(α) Τεύχος 1171-Σελ. 44 4.Α.α.96 Υπουργείο Δημόσιας Τάξης (Οργανικές Διατάξεις)   159 Διάρθρωση Άρθρ.1.-Η Υποδιεύθυνση Δίωξης Ναρκωτικών της Διεύθυνσης Ασφάλειας Αττικής διαρθρώνεται εσωτερικά στα ακόλουθα Τμήματα και Γραφεία: α.Τμήματα: (1)Γενικών Υποθέσεων. (2)Άμεσης Επέμβασης. (3)Δίωξης Ναρκωτικών περιοχής Δ.Α. Αθηνών. (4)Δίωξης Ναρκωτικών περιοχής Δ.Α. Πειραιά. (5)Δίωξης Ναρκωτικών περιοχής Δ.Α. Δυτ. Αττικής. (6)Δίωξης Ναρκωτικών περιοχής Δ.Α. Ανατ. Αττικής. (7)Δίωξης Ναρκωτικών περιοχής Υποδ/νσης Ασφ. Γλυφάδας. (8)Δίωξης Ναρκωτικών Κρατικού Αερολιμένα Αθηνών. β.Γραφείο Γραμματείας. Τμήμα Γενικών Υποθέσεων Άρθρ.2.-1.Χειρίζεται τις σοβαρές, κατά την κρίση του Προϊσταμένου της Υποδιεύθυνσης, υποθέσεις δίωξης ναρκωτικών και ειδικότερα εκείνες που έχουν διεθνείς προεκτάσεις. 2.Για το χειρισμό υποθέσεων εκτός τοπικής αρμοδιότητας Γ.Α.Δ.Α. εφαρμόζονται οι διατάξεις της παρ. 1 του άρθρ. 8 του Π.Δ. 95/87. 3.Συνεργάζεται με τα άλλα Τμήματα της Υποδιεύθυνσης, σύμφωνα με τις εντολές του Προϊσταμένου της. Τμήμα Άμεσης Επέμβασης Άρθρ.3.-1.Λειτουργεί σε 24ωρη βάση και χειρίζεται το κέντρο βάσης (RIT) της Υποδιεύθυνσης Δίωξης Ναρκωτικών. 2.Διαθέτει κατάλληλα αυτοκίνητα άμεσης επέμβασης με ειδικά πληρώματα και επικεφαλής αξιωματικούς. 3.Επεμβαίνει αμέσως σε κάθε περίπτωση καταγγελίας θεμάτων αρμοδιότητας της Υποδιεύθυνσης Δίωξης Ναρκωτικών. 4.Σε κάθε περίπτωση που επιλαμβάνεται ενημερώνει έγκαιρα το τοπικά αρμόδιο Τμήμα της Υποδιεύθυνσης για τον περαιτέρω χειρισμό της υπόθεσης. 5.Εάν οι συνθήκες το απαιτούν ζητά την ενίσχυση των σταθμών βάσης (R/T) Τάξης, Ασφάλειας ή Τροχαίας, οι οποίοι οφείλουν να παρέχουν άμεση και αποτελεσματική συνδρομή. Τμήματα Δίωξης Ναρκωτικών Άρθρ.4.-1.Ασχολούνται με τον έλεγχο και τη δίωξη της διακίνησης των ναρκωτικών ουσιών και φαρμάκων (καλλιέργεια, παρασκευή, εμπορία, χρήση κ.λπ.) κατά λόγο αρμοδιότητας. 2.Συνεργάζονται με τα οικεία Τμήματα Ασφάλειας για την αποτελεσματική εκμετάλλευση των πληροφοριών και την καταστολή της σχετικής με τα ναρκωτικά εγκληματικότητας. 3.Αναπτύσσουν δίκτυο συλλογής πληροφοριών για τον εντοπισμό και τη σύλληψη των εμπόρων ναρκωτικών. 4.Παρακολουθούν τους ύποπτους εμπορίας ναρκωτικών, ημεδαπούς και αλλοδαπούς για την πρόληψη και καταστολή των εγκλημάτων των ναρκωτικών. 5.Ελέγχουν, σε συνεργασία με τους αρμόδιους φορείς, τους διερχόμενους από τους Αερολιμένες, Λιμένες, Σιδηροδρομικούς Σταθμούς και Σταθμούς αυτοκινήτων, ύποπτους διακίνησης ναρκωτικών. 6.Ελέγχουν τους χώρους που υπάρχουν υπόνοιες ότι πραγματοποιούνται συναλλαγές εμπορίας ναρκωτικών καθώς και τα ύποπτα δημόσια κέντρα, για την αποτροπή διάθεσης ναρκωτικών. 7.Επιβλέπουν τους πλησίον των σχολείων χώρους καθώς και τα μέρη που συχνάζουν μαθητές για την αποτελεσματική προστασία τους από τη διάδοση των ναρκωτικών. 8.Συνεργάζονται με το Τμήμα Ανηλίκων της Υποδιεύθυνσης Δημόσιας Ασφάλειας για την αποτελεσματικότερη πρόληψη και καταστολή της σχετικής με τα ναρκωτικά, εγκληματικότητας των νέων. 9.Συνεργάζονται με τις αρμόδιες τοπικές αρχές και φορείς για την καλλίτερη αντιμετώπιση της εγκληματικότητας από τα ναρκωτικά. 10.Παρακολουθούν συνεχώς τα μέσα και τις μεθόδους δράσης των εμπόρων ναρκωτικών για την αποτελεσματικότερη αντιμετώπισή τους. 11.Μελετούν, εισηγούνται και λαμβάνουν μέτρα που αποσκοπούν στην πρόληψη και καταστολή της διάδοσης των ναρκωτικών. Γραφείο Γραμματείας Άρθρ.5.-1.Εκτελεί τη γραμματειακή εργασία της Υποδιεύθυνσης. 2.Χειρίζεται τα θέματα τεχνικής υποστήριξης της Υποδιεύθυνσης. 3.Χειρίζεται τα θέματα απασχόλησης των συνοδών και των αστυνομικών σκύλων δίωξης ναρκωτικών. 4.Τηρεί τα καθοριζόμενα υπηρεσιακά βιβλία και το ειδικό αρχείο καρτελλών. Καθήκοντα Προϊσταμένου Άρθρ.6.-Ο Προϊστάμενος της Υποδιεύθυνσης Ναρκωτικών έχει τα εξής ειδικά καθήκοντα: α.Είναι υπεύθυνος έναντι του Διευθυντή της Διεύθυνσης Ασφάλειας Αττικής για την εφαρμογή της κειμένης περί τα ναρκωτικά νομοθεσίας στην περιοχή ευθύνης του. β.Παρακολουθεί, κατευθύνει, συντονίζει και ελέγχει το έργο των υπηρεσιακών μονάδων της δικαιοδοσίας του. γ.Μεριμνά για την καλή και αποδοτική λειτουργία αυτών και την κατανομή σ’ αυτές της αστυνομικής δύναμης και του τεχνικού εξοπλισμού ανάλογα με τις ανάγκες τους. δ.Χρησιμοποιεί την υπάρχουσα δύναμη ανάλογα με τις ανάγκες και εκτιμήσεις του χωρίς να δεσμεύεται από τη διάρθρωση της Υποδιεύθυνσης σε Τμήματα ή τη διάθεση των αστυνομικών σε συγκεκριμένο τομέα ή χώρο.  (Μετά τη σελ. 16,576) Σελ. 16,577 Τεύχος 1-33 Σελ. 19 Υπουργείο Δημόσιας Τάξης (Οργανικές Διατάξεις) 4.Α.α.96   160 ε.Αναλαμβάνει προσωπικά τη διεύθυνση επιχειρήσεων ή την αντιμετώπιση συμβάντων σχετικών με την αρμοδιότητά του, όταν το κρίνει ως αναγκαίο ή διαταχθεί γι’ αυτό. στ.Δέχεται καθημερινά αναφορές των επιμέρους Τμημάτων σχετικά με τη δράση τους και δίνει ανάλογες κατευθύνσεις και οδηγίες για το χειρισμό των διαφόρων υποθέσεων. ζ.Παρακολουθεί και ενημερώνεται πάνω στα μέσα και τις μεθόδους δράσης των εμπόρων ναρκωτικών και προσαρμόζει ανάλογα τη δράση της Υποδιεύθυνσης. η.Μεριμνά για την εκπαίδευση, επιμόρφωση και εξειδίκευση του υπ’ αυτόν προσωπικού και εισηγείται την αποστολή στην αλλοδαπή αστυνομικών για μετεκπαίδευση σε θέματα ναρκωτικών. θ.Πραγματοποιεί τις τακτικές και έκτακτες μορφωτικές συγκεντρώσεις των Αστυνομικών προσωπικώς ή με άλλον αξιωματικό. ι.Λαμβάνει γνώση της εισερχόμενης αλληλογραφίας και υπογράφει την εξερχόμενη. Αναπληρωτής Προϊσταμένου-Καθήκοντα Άρθρ.7.-Ο αναπληρωτής Προϊσταμένου έχει τα εξής ειδικά καθήκοντα: 1.Είναι άμεσος βοηθός του Προϊσταμένου και ενεργεί βάσει των ειδικών διαταγών αυτού. 2.Αναπληρώνει προσωρινά τον Προϊστάμενο και αναλαμβάνει ότη την δικαιοδοσία και αρμοδιότητα αυτού πλην του δικαιώματος να προτείνει μεταθέσεις ή αποσπάσεις. 3.Προΐσταται των ανακρίσεων σοβαρών υποθέσεων, ύστερα από διαταγή του Προϊσταμένου. 4.Λαμβάνει γνώση της εισερχόμενης αλληλογραφίας και προσυπογράφει τα σπουδαιότερα, κατά την κρίση του Προϊσταμένου, εξερχόμενα έγγραφα. 5.Ελέγχει τα υπηρεσιακά βιβλία. 6.Αναλαμβάνει προσωπικά τη διεύθυνση μεγάλων επιχειρήσεων, ύστερα από διαταγή του Προϊσταμένου του και 7.Ενεργεί τις μορφωτικές συγκεντρώσεις των υπαλλήλων, ύστερα από εντολή του Προϊσταμένου και εκτελεί κάθε άλλη υπηρεσία που ανατίθεται σ’ αυτόν. Καθήκοντα Τμηματαρχών Άρθρ.8.-1.Οι Τμηματάρχες είναι άμεσοι βοηθοί του Προϊσταμένου και του αναπληρωτή του και ενεργούν για τα θέματα της αρμοδιότητάς τους, βάσει των διατάξεων της παρούσας και των κατευθύνσεων και ειδικών οδηγιών του Προϊσταμένου της Υποδιεύθυνσης. 2.Ευθύνονται για την κανονική άσκηση των καθηκόντων του Τμήματός τους. 3.Κατανέμουν στους υπ’ αυτούς Αξιωματικούς, κατά την κρίση τους, το χειρισμό των υποθέσεων του Τμήματός τους. Σελ. 16,578 Τεύχος 1-33 Σελ. 20 4.Ενημερώνονται συνεχώς από τους αξιωματικούς τους για την πορεία των υποθέσεων που χειρίζονται και αναφέρουν σχετικά στον Προϊστάμενο της Υποδιεύθυνσης. 5.Λαμβάνουν γνώση της εισερχόμενης στο Τμήμα τους αλληλογραφίας, ορίζουν τον αρμόδιο αξιωματικό για το χειρισμό της και καθορίζουν τις ενδεικνυόμενες ενέργειες. 6.Στις περιπτώσεις σοβαρών υποθέσεων επιλαμβάνονται οι ίδιοι των σχετικών ανακριτικών πράξεων ή ενεργειών και ενημερώνουν αμέσως τον Προϊστάμενό τους. Καθήκοντα Προϊσταμένου Γραφείου Γραμματείας Άρθρ.9.-Ο Προϊστάμενος του γραφείου Γραμματείας ευθύνεται για την ορθή και ταχεία διαχείριση των θεμάτων αρμοδιότητας του Γραφείου Γραμματείας. Καθήκοντα λοιπού προσωπικού Άρθρ.10.-1.Αξιωματικών: α.Είναι άμεσοι βοηθοί των Τμηματαρχών. β.Ενεργούν τις προανακρίσεις για τις παραβάσεις της νομοθεσίας περί ναρκωτικών και επιλαμβάνονται των υποθέσεων που τους αναθέτουν οι Τμηματάρχες για την εκπλήρωση της αποστολής της Υποδιεύθυνσης. γ.Διεκπεραιώνουν την χρεούμενη αλληλογραφία κατά σειρά σπουδαιότητας και προτεραιότητας. 2.Λοιπού προσωπικού: Καθήκον του είναι η εκπλήρωση της αποστολής της Υποδιεύθυνσης και ειδικότερα η εκτέλεση κάθε υπηρεσίας που του αναθέτουν οι Προϊστάμενοί του. Τελική διάταξη Άρθρ.11.-Κάθε λεπτομέρεια αναγκαία για την εφαρμογή της παρούσας ρυθμίζεται με διαταγή του Διευθυντή της Ασφάλειας Αττικής.  4.Α.α.96 Υπουργείο Δημόσιας Τάξης (Οργανικές Διατάξεις)   161  